《解苍然亭》
宋代·张埴

苍然亭下櫂歌声，十里重湖第一程。
岂要老来游汗漫，试扶孙去看升平。
晴空云退青山朗，晚渚风生白鸟轻。
历□旧游班目睫，日呼颖辈识经行。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。